VÁLASZTÁSI IRODA VEZETŐJE

1211 Budapest, Szent Imre tér 10.

tel: 06-1-4276-125, fax: 06-1-276-4768; e-mail: hvi@budapest21.hu

Ikt.sz: 2/2014. (I.13.) HVI

Ügyintéző: Kernné dr. Kulcsár Dóra Tárgy: Szavazókörök felülvizsgálatáról szóló 1/2014. (I.8.) HVI sz. határozat kijavítása

**HATÁROZAT**

A választási eljárásról szóló 2013. évi XXXVI. törvény 79. § (1) bekezdésében meghatározott feladatkörömben eljárva Budapest XXI. kerület közigazgatási területén lévő 22. és 27. sz. szavazókörök területi beosztásáról szóló 1/2014. (I.8.) sz. határozatomat az alábbiak szerint javítom ki:

A határozatban a 22. számú szavazókörhöz tartozó Rákóczi tér 112/B-999998 házszámok utáni szöveg „páratlan házszámok” helyett helyesen „folyamatos házszámok”.

Döntésemet a helyben szokásos módon – Budapest Főváros XXI. Kerület Csepeli Polgármesteri Hivatal hirdetőtábláján, valamint a [www.csepel.hu](http://www.csepel.hu) honlapon 15 napra közzéteszem.

A kijavítás ellen jogorvoslatnak nincs helye.

**INDOKOLÁS**

2014. január 8. napján 1/2014. (I.8.) HVI szám alatt határozatot hoztam a Budapest XXI. Kerülethez tartozó 22. és 27. számú szavazókörök felülvizsgálatáról. A határozatom a 22. számú szavazókör területéhez tartozó Rákóczi tér 112/B-999998 házszámok vonatkozásában elírást tartalmazott, az tévesen „páratlan házszámok” megjelöléssel szerepelt „folyamatos házszámok” helyett, ezért határozatomat a Ve. 50. § (1) bekezdésében foglaltak alapján jelen határozatommal kijavítottam.

A kijavítás az ügy érdemére nem hat ki.

A kijavító határozatot a Ve. 50. § (3) bekezdésében foglaltak alapján közölni kell mindazokkal, akikkel a kijavított határozatot közölték, valamint nyilvánosságra kell hozni, ezért határozatom hirdetményi úton történő közzétételéről rendelkeztem.

Határozatom elleni jogorvoslatot a Ve. 50. § (2) bekezdése alapján zártam ki, mely úgy rendelkezik, hogy a kijavító határozat ellen jogorvoslatnak nincs helye.

Határozatom Budapest Főváros XXI. Kerület Csepeli Polgármesteri Hivatal hirdetőtábláján, valamint a [www.csepel.hu](http://www.csepel.hu) honlapon kerül közzétételre.

Budapest, 2014. január 13.

 dr. Szeles Gábor

 választási iroda vezetője